CELEX: 62019CN0944
Language: hu
Date: 2019-12-27 00:00:00
Title: C-944/19. sz. ügy: Az Augstākā tiesa (Senāts) (Lettország) által 2019. december 27-én benyújtott előzetes döntéshozatal iránti kérelem – AS „4finance” kontra Patērētāju tiesību aizsardzības centrs

27.4.2020   
            
            
               HU
            
            
               Az Európai Unió Hivatalos Lapja
            
            
               C 137/28
            
         
      Az Augstākā tiesa (Senāts) (Lettország) által 2019. december 27-én benyújtott előzetes döntéshozatal iránti kérelem – AS „4finance” kontra Patērētāju tiesību aizsardzības centrs
      (C-944/19. sz. ügy)
      (2020/C 137/38)
      Az eljárás nyelve: lett
      
         A kérdést előterjesztő bíróság
      
      Augstākā tiesa (Senāts) (Lettország)
      
         Az alapeljárás felei
      
      
         Felperes az elsőfokú eljárásban és a felülvizsgálati kérelmet előterjesztő fél: AS „4finance”
      
         Ellenérdekű fél: Patērētāju tiesību aizsardzības centrs
      
         Az előzetes döntéshozatalra előterjesztett kérdések
      
      
                  1)
               
               
                  Önálló európai uniós jogi fogalom-e a fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv (1) 3. cikkének g) pontjában meghatározott, „a hitel fogyasztó által viselt teljes költségének” fogalma?
               
            
                  2)
               
               
                  Felöleli-e a fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv 3. cikkének g) pontjában meghatározott, „a hitel fogyasztó által viselt teljes költségének” fogalma a hitel meghosszabbításának költségeit egy, az alapeljáráshoz hasonló helyzetben, ha a hitelszerződés meghosszabbítására vonatkozó szerződéses kikötések a hitelező és az adós által elfogadott, a hitelszerződésre vonatkozó szerződéses kikötések és feltételek részét képezik?
               
            
         (1)  HL 2008. L 133., 66. o.; helyesbítések: HL 2009. L 207., 14. o.; HL 2010. L 199., 40. o.; HL 2011. L 234., 46. o.